《方岩山有仙人田项宜父家其下于屋之西偏筑亭疏沼杂莳花木为娱奉寿母之地即以名之自著怀仙 其三》
宋代·戴炳

一涧寒泉九节菖，酿泉为酒冽仍香。玉卮捧处慈颜喜，眉寿方岩共久长。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。